బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
స్లెడ్జింగ్‌కు ముగింపు పలకండి: ఆసీస్ ప్రధాని
బాల్ ట్యాపంరింగ్ వివాదంతో తీవ్ర మనస్థాపానికి లోనయిన ఆస్ట్రేలియా ప్రధాని మాల్కమ్ టర్న్‌బుల్ మరో అడుగు ముందుకేసి స్లెడ్జింగ్‌కు ముగింపు పలకాలని సూచించారు.
Samayam Telugu | Updated:
Mar 27, 2018, 12:34PM IST
స్లెడ్జింగ్‌కు ముగింపు పలకండి: ఆసీస్ ప్రధాని
దక్షిణాఫ్రికాతో మూడో టెస్టు సందర్భంగా.. బాల్ ట్యాంపరింగ్ వివాదంతో దేశ ప్రతిష్ట మసకబారడంతో ఆస్ట్రేలియా ప్రధాని తీవ్ర మనస్థాపానికి లోనయ్యారు. యువతకు ఆదర్శంగా నిలవాల్సిన ఆటగాళ్లు ఇలా చేయడం నమ్మకలేకపోతున్నానని చెప్పారాయన. ఈ ఘటన ఆయనపై తీవ్ర ప్రభావం చూపింది. క్రికెట్లో స్లెడ్జింగ్‌కు ముగింపు పలకాలని మాల్కమ్ టర్న్‌బుల్ తాజాగా సూచించారు. ప్రస్తుతం స్లెడ్జింగ్ అదుపు తప్పిందని, ఆటను ప్రక్షాళన చేయాల్సిన అవసరం ఉందని ఆయన అభిప్రాయపడ్డారు.
బాల్ ట్యాంపరింగ్ ఘటనపై విచారణలో నిర్ణయాత్మకంగా వ్యవహరించాలని ఆయన క్రికెట్ ఆస్ట్రేలియాను డిమాండ్ చేశారు. బాల్ ట్యాంపరింగ్ వ్యవహరంలో బాధ్యులపై బుధవారం నిర్ణయం వెలువడే అవకాశం ఉన్న నేపథ్యంలో టర్న్‌బుల్ వ్యాఖ్యలు కీలకంగా మారాయి.
ఇరు జట్ల ఆటగాళ్లు ఒకరినొకరు దూషించుకుంటూ.. స్లెడ్జింగ్‌కు దిగడాన్ని అధికారులు అరికట్టాలని క్రికెట్‌ను మళ్లీ ఆదర్శవంతంగా తీర్చిదిద్దాలంటే ఇది తప్పనిసరని ఆస్ట్రేలియా ప్రధాని తెలిపారు. ‘స్లెడ్జింగ్‌పై కఠిన చర్యలు తీసుకోవాలి. ఆటలో దూషణకు చోటు ఉండొద్ద’ని టర్న్‌బుల్ అభిప్రాయపడ్డారు.
ఇటీవల ముగిసిన యాషెస్ సిరీస్‌లో, ప్రస్తుతం జరుగుతోన్న దక్షిణాఫ్రికా సిరీస్‌లోనూ ఇరు జట్ల ఆటగాళ్లు ఒకరితో మరొకరు దురుసుగా ప్రవర్తించారు. డికాక్-వార్నర్ గొడవ పడగా.. స్మిత్‌ను అవుట్ చేసిన రబాడ అతడి భుజాన్ని నెట్టుకుంటూ వెళ్లాడు. ఈ ఘటనలో రబాడపై రెండు టెస్టుల నిషేధం విధించిన ఐసీసీ అనంతరం దాన్ని ఎత్తివేసింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.